**Сонгон шалтгаруулалтад зориулсан зохиол – ЗАЯА**

(1-р анги сцен 19, 20 холбов.)

**19. АНАНДЫН ГЭР ДОТОР/ӨГЛӨӨ**

Хар дипломат цүнхэн доторхыг нээж үзэх Ананд. Цүнх дүүрэн олон хэсэг боодол болгож хуваасан хар тамхи харагдана. Гаднаас орж ирэх Заяа. Ананд цочирдон цүнхийг түгжнэ.

ЗАЯА

Аая, ямар гоё болчихсон юм? Ажлын ярицлагад явах гэж байгаа гэл үү?

АНАНД

(сандран)

Аан, тэр харин..

ЗАЯА

Билгүүнээ л чамайг өнөөдөр чухал ажилтай гээд байсан.

АНАНД

Тийн тийн, чи харин яасан эрт явж байх юм?

ЗАЯА

Цаадах чинь өөрөө л эрт ирээрэй, өнөөдөр ажилдаа явахаасаа өмнө гадуур болзъё гээд байсан, юу болсон юм мэдэхгүй.

АНАНД

Гэхдээ цаадах чинь өчигдөр ажил дээрээ бас хэнтэйгээ уусан юм, нам унтаж байналээ.

ЗАЯА

Хүн дуудчихаад сонин хүн шүү

Анандыг харснаа, ойртож ирэн зангиаг нь засаж өгнө.

ЗАЯА

Ингэж зангидаад байхдаа яадаг юм? Энийг нь дээгүүр нь давуулаад тат л даа...

Ананд Заяа хоёр бие биедээ ойртон, харц тулгарахад Ананд биеэ барин зогсоно. Зангиаг нь зангидаж өгөх Заяа.

ЗАЯА

Чамайг оюутан байхад чи нэг илтгэлийн тэмцээнтэй гээд би бас зангиаг чинь янзалж өгч байсан санаанд орчихлоо.

Заяаг ширтэх Ананд. Зангиаг нь засч дуусаад хар цүнхийг авч ирэн Анандад өгөх Заяа.

ЗАЯА

(цүнхийг Анандад өгөн)

За амжилт, чамайг чадна гэдэгт итгэж байна.

Ананд хий дэмий л хэлэх үггүй толгой дохино.

(6-р анги сцен 32, 33.)

**32. гадаа –гудамж - орой**

Заяа, Ананд хоёр алхаж байлаа.

ананд

Билгүүнтэй ярьсан уу?

заяа

Үгүй, яасан ч гэж ярих юм билээ?

ананд

Хотоос явах гэж байгаа гэсэн.

заяа

Чи тэр амьтан шиг гэнэт л хаашаа ч юм яваад өгмөөр санагддаг уу?

ананд

Санагддаг үе байсан. Одоо бол тэгж санагдахаа больсон.

заяа

Хэзээ тэгж санагдаж байсан бэ?

ананд

Тийм үе зөндөө.

заяа

Арваад хоног алга болсныг чинь санаж байна. Билгүүн бид хоёр үерхээд удаагүй байсан даа. Чи ирчихээд загасчилж яваад ирлээ гэж хэлж байсан. Тэгэхэд чи хаачсан юм бэ?

ананд

Загасчилж яваад ирсэн.

заяа

Худалч гэдэг нь. Чи загасанд дургүй ш дээ.

ананд

Би загасанд дуртай.

заяа

За хүчээр иддэгийг чинь мэдэхгүй хэн байсан юм бэ? Чиний тухай бараг л бүгдийг мэднэ дээ.

1. **Гадаа- заяагийн байр- орой**

Ананд, Заяа хоёр алхсаар орцны үүдэнд ирэв.

ананд

Чи намайг арав хоног алга болохдоо хаашаа явсныг мэдмээр байна уу?

заяа

Загасанд яваагүй гэж мэдсэн юм аа. Хаашаа явсан юм бэ?

ананд

Хаашаа ч яваагүй. Гэртээ л байсан.

заяа

Яагаад?

ананд

Та хоёртой уулзмааргүй байсан юм. Та хоёр чинь би битгий хэл батганы толгой орох зайгүй байсан даа.

заяа

Батганы толгой байх даа яахав дээ.

ананд

Өнгөрсөн цаг өнгөрсөн дөө, одоо цаг ч бас одоо энэ цаг мөчдөө л хамаатай байх. Нөхцөл байдал гэдэг, ялангуяа эр эмийн хоорондох нөхцөл байдал байнга өөрчлөгддөг биз дээ?

Ананд, гэрэлтсэн нүдээр Заяаг ширтэнэ.

заяа

/Бага зэрэг ичингүйрэн/

Тэгээд юу өөрчлөгдсөн гэж..?

Заяа Анандыг юу гэж хүлээхийг хүлээн, догдолсон байдалтай Анандыг ширтэх бол Анандын дотор Хулангийн талаар бодол орж ирнэ.

Заяа түүнийг нь ч мэдэлгүй, Анандын зүг догдлон харсаар.

ананд

За за. Би явлаа. Чи ор доо.

Ананд эргэж харан явж одно. Сэтгэл санаа нь хөнгөрсөн мэт амандаа дуу аялан алхаж одох Ананд. Заяа бага зэрэг гайхан, толгойгоо гилжийлгэн үлдэнэ.

(6-р анги сцен 32, 33 холбов.)

**25. ГАДАА.ГУДАМЖ.ОРОЙ**

Ананд гудамжаар алхана. Холоос Заяа Ананд руу харан гараа даллах нь харагдана. Ананд руу дөхөж ирэх Заяа.

ЗАЯА

Ирсэнд баярлалаа! Манай ажлын хүн уг нь хамт бараануудаа оруулна гэсэн чинь, гэнэт ажил гарчилхаа гээд.

АНАНД

Туслалгүй яадаг юм бэ. Чи надад ямар их тусалдаг билээ дээ

ЗАЯА

(Инээн)

Гэхдээ л чи ажил ихтэй завгүй байхад нь

АНАНД

Гайгүй ээ. Одоогийн дааж авсан хэрэг шүүх хурал болох хаа ч байсан юм. Тэгээд л ойрд байгаагүйгээрээ цаг гарч байх шиг байна. Найздаа туслах гэж ирээд л..

ЗАЯА

Найз?.../Урам хугарсан янзтай/ Гэхдээ байна аа?

АНАНД

Аан?

ЗАЯА

Хоёулаа найзууд биз дээ? Ямар найзууд гэж бодож байна ?

АНАНД

Өмнө нь бол миний найзын найз охин бас миний сайн найз байсан. Харин одоо эхнийх нь алга болоод "Миний сайхан сэтгэлтэй, сайн найз"

Ананд Заяаг харан инээнэ. Заяа түр зогссоноо

ЗАЯА

Тэрийг мэдэх үү?

АНАНД

Юу?

ЗАЯА

Билгүүн ч гэсэн анх миний найз байсан

АНАНД

Миний ч гэсэн найз байсан. Одоо бол тэгж бодохгүй байна.

ЗАЯА

Би ч гэсэн одоо Билгүүний найз охин биш.

Ананд, Заяагийн ярьж байгаа санааг ойлгож эхэлнэ.

ЗАЯА

Тэгвэл хоёулаа ямар холбоотой гэж бодож байна?

Анандыг үг хэлэх гэтэл

ЗАЯА

Өмнө нь биш одоо

АНАНД

(Мэдэхгүй царайлан)

Хоёулаа юу? Хоёулаа зүгээр нэг найзууд биш ш дээ.

(Заяагийн нүд гэрэлтэнэ)

Билгүүнээс илүү удаан найзалсан, Билгүүнээс хамаагүй илүү бие биедээ итгэдэг найзууд.

Заяа урам хугарсан янзтай царай нь бараавал

АНАНД

Яасан, Зүгээр үү? Бие чинь өвдөөд байгаа юм уу?

ЗАЯА

Тэр новшийн талаар одоо ярихаа боль оо. Ахиж таарах л юм бол цохиод унагаачих юм сан.

Гайхах Ананд. Анандын урд түрүүлж алхах Заяа.